Aniang purmeru, makikilala la reng simpan a real audio RealAudio kapamilatan ning filename extension a .ra (para king Real Audio). Kanitang 1997, miyampang yang video format a inaus nang RealVideo ing RealNetworks. RealMedia ing lagiu na niting piyabeng audio ampong video format, at maki file extension yang .rm. Nanupata, mibalik ne ing RealProducer (ing manimuna nang encoder ning Real) king pamangamit king .ra kareng simpan a bukud mung katni o (audio-only files); inumpisan na naman ing pamangamit king .rv kareng simpan a alben (video files, ating audio man o ala), ampong .rmvb kareng VBR video files. Magagamit la murin deng .ram (Real Audio Metadata) ampong .smil (Synchronized Multimedia Integration Language) a file format antimong suglung (link) manibat kareng bulung suge (web page).